Kahe aasta eest Eestis pakiautomaatide võrgustiku loonud kodumaine firma SmartPOST jõudis maineka World Mail Award (Maailma Posti Auhind) valimisel kolme finalisti sekka. SmartPOST kandideerib auhinnale "kasvu" kategoorias, mis on mõeldud ettevõtetele, kes on saavutanud märkimisväärse tõusu teenuse mahtudes või kasutajale pakutavas väärtuses. Eesti firma puhul on selleks inimeselt inimesele pakiautomaadist saadetise läkitamise võimalus, mida mujal maailmas ei pakuta. Sama teenuse eest pälviti Eestis "Aasta Logistikategu 2009" tiitel.15. juunil peeti võistluse finaal Kopenhaagenis. Firma nõukogu liige Peep Kuld räägib, kuidas läks. (Jõuti 3 parima hulka "kasvu" kategoorias, võitis Poola erapostifirma InPost.)  Teadusajakirjanik Tiit Kändler räägib tänavu valminud kolmest raamatust ning kutsub augusti lõpul Käsmus peetavasse traditsioonilisse teaduse suvekooli. Pärast Rainer Rebase juhitud avalikku virgutusvõimlemist jätkame juttu Eesti parimaist toiduainetest, seekord on stuudios Rakvere lihakombinaadi esindaja. Toiduliidu juhataja Sirje Potisepp räägib ühtlasi Eesti toidu sealiha kampaaniast.